बैंक मोड़ में दुकानदार ने कार्टून चुनने वाले बाप-बेटे को दौड़ा-दौड़ा कर पीटा
धनबाद | राजेंद्रमार्केट के सामने शुक्रवार को एक पान दुकानदार और गार्ड ने कार्टून चुनने वाले गांधी नगर के अरविंद रवानी और उसके पास साल के बेटे को बड़ी ही बेरहमी से पिटाई कर दी। दोनों को दौड़ा-दौड़ा कर पीटा। घटना को देख रहे आसपास के लोगों के विरोध के बाद मामला शांत हुआ। घटना में अरविंद की हथेली फट गई, वहीं बेटा को भी चोट आई है। घटना की जानकारी मिलने के बाद बैंक मोड़ पुलिस मौके पर पहुंची और पान दुकानदार को हिरासत में ले लिया। अरविंद का उपचार स्थानीय नर्सिंग होम में कराया गया है। वहीं पुलिस मामले की जांच कर रही है। बताया जा रहा है कि कार्टून चुनने के दौरान संदेह होने पर दुकानदार ने तलाशी ली। अरविंद के पास से कुछ नहीं मिला, लेकिन उसकी पिटाई जरूर कर दी गई।
hin_Deva hin_Deva